pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. จัดพิธีบำเพ็ญกุศล ทำบุญตักบาตร ถวายเป็นพระราชกุศล เนื่องในวาระแห่งการสวรรคต 2ปี
วันพฤหัสบดีที่ 11 ตุลาคม 2561
สธ. จัดพิธีบําเพ็ญกุศล ทําบุญตักบาตร ถวายเป็นพระราชกุศล เนื่องในวาระแห่งการสวรรคต 2ปี
กระทรวงสาธารณสุข และหน่วยงานในสังกัดทั่วประเทศร่วมจัดพิธีบําเพ็ญกุศล ทําบุญตักบาตรพระสงฆ์ ถวายเป็นพระราชกุศลแด่พระบาทสมเด็จพระปรมินทรมหาภูมิพล อดุลยเดช บรมนาถบพิตร เนื่องในวันคล้ายวันสวรรคต
กระทรวงสาธารณสุข และหน่วยงานในสังกัดทั่วประเทศร่วมจัดพิธีบําเพ็ญกุศล ทําบุญตักบาตรพระสงฆ์ ถวายเป็นพระราชกุศลแด่พระบาทสมเด็จพระปรมินทรมหาภูมิพล อดุลยเดช บรมนาถบพิตร เนื่องในวันคล้ายวันสวรรคต
วันนี้ (11 ตุลาคม 2561) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.สุขุม กาญจนพิมาย ปลัดกระทรวงสาธารณสุข นําคณะผู้บริหาร ข้าราชการ เจ้าหน้าที่กระทรวงสาธารณสุข และหน่วยงานในกํากับกระทรวงสาธารณสุข ร่วมพิธีบําเพ็ญกุศล ทําบุญตักบาตรพระสงฆ์จํานวน 10 รูป ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวาระแห่งการสวรรคต 2 ปี โดยจัดกิจกรรมพร้อมกันทุกหน่วยงานในสังกัดกระทรวงสาธารณสุขทั่วประเทศ เป็นการแสดงความจงรักภักดีและน้อมรําลึกในพระมหากรุณาธิคุณเป็นล้นพ้นอันหาที่สุดมิได้ ที่พระองค์ได้ทรงดําเนินพระราชกรณียกิจเพื่อประโยชน์สุขให้แก่พสกนิกรชาวไทย ก่อให้เกิดผลอันเป็นคุณอนันต์ต่อประเทศชาติบ้านเมืองสืบจนถึงปัจจุบันและอนาคต
กิจกรรมในวันนี้ ประกอบด้วย พิธีบําเพ็ญกุศล จุดธูปเทียนบูชาพระรัตนตรัย จุดเครื่องทองน้อยถวายราชสักการะพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ ประธานและคณะผู้บริหารถวายจตุปัจจัยไทยธรรมแด่พระสงฆ์ พระสงฆ์สดับปกรณ์และอนุโมทนา ประธานกรวดน้ํา-รับพร หลังจากนั้นร่วมทําบุญตักบาตรพระสงฆ์บริเวณลานพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
******************************************* 11 ตุลาคม 2561
รัฐบาลไทย-ข่าวทำเนียบรัฐบาล-รมว.มท.เป็นประธานในพิธีมอบรางวัลกำนัน ผู้ใหญ่บ้านยอดเยี่ยม ประจำปี 2560 พร้อมมอบโอวาทกำนัน ผู้ใหญ่บ้าน ให้เข้าถึงปัญหาและ “บำบัดทุกข์ บำรุงสุข” ให้แก่พี่น้องประชาชน
วันพฤหัสบดีที่ 10 สิงหาคม 2560
รมว.มท.เป็นประธานในพิธีมอบรางวัลกํานัน ผู้ใหญ่บ้านยอดเยี่ยม ประจําปี 2560 พร้อมมอบโอวาทกํานัน ผู้ใหญ่บ้าน ให้เข้าถึงปัญหาและ “บําบัดทุกข์ บํารุงสุข” ให้แก่พี่น้องประชาชน
รมว.มท.เป็นประธานในพิธีมอบรางวัลกํานัน ผู้ใหญ่บ้านยอดเยี่ยม ประจําปี 2560 พร้อมมอบโอวาทกํานัน ผู้ใหญ่บ้าน ให้เข้าถึงปัญหาและ “บําบัดทุกข์ บํารุงสุข” ให้แก่พี่น้องประชาชน เพื่อเป็นกําลังสําคัญในการพัฒนาตําบล หมู่บ้าน อย่างมั่นคงและยั่งยืน
วันนี้ (10 ส.ค.60) เวลา 10.00 น. ณ ห้องมัฆวานรังสรรค์ สโมสรทหารบก ถนนวิภาวดีรังสิต เขตพญาไท กรุงเทพมหานครพลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานพิธีมอบรางวัลกํานันผู้ใหญ่บ้านยอดเยี่ยม ประจําปี 2560โดยมี ร้อยตํารวจโทอาทิตย์ บุญญะโสภัตอธิบดีกรมการปกครอง พร้อมด้วยผู้บริหารระดับสูงของกรมการปกครอง เข้าร่วมพิธีฯ
กระทรวงมหาดไทยได้มีประกาศกําหนดให้วันที่ 10 สิงหาคมของทุกปีเป็น “วันกํานันผู้ใหญ่บ้าน”ซึ่งการจัดงานวันกํานันผู้ใหญ่บ้าน กระทรวงมหาดไทย โดยกรมการปกครองจัดขึ้นเพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ได้พระราชทานกําเนิดสถาบันกํานันผู้ใหญ่บ้านโดยให้ราษฎรได้พิจารณาเลือกผู้ใหญ่บ้านจากราษฎรด้วยกันเองขึ้นเป็นครั้งแรกณ บ้านเกาะ ตําบลบ้านเลน อําเภอบางปะอิน จังหวัดพระนครศรีอยุธยา เมื่อปี พ.ศ.2435และในทุกปีได้จัดให้มีการพิจารณาคัดเลือกกํานันผู้ใหญ่บ้านยอดเยี่ยมเข้ารับมอบรางวัลจากกระทรวงมหาดไทยเพื่อยกย่องเชิดชูเกียรติกํานันผู้ใหญ่บ้านที่ปฏิบัติหน้าที่ด้วยความตั้งใจเสียสละและทุ่มเทความรู้ความสามารถในการบําบัดทุกข์บํารุงสุขให้แก่พี่น้องประชาชนในพื้นที่ตําบลและหมู่บ้าน
โดยในพิธีดังกล่าว ร้อยตํารวจโทอาทิตย์ บุญญะโสภัต อธิบดีกรมการปกครอง ได้กล่าวรายงานความเป็นมาของการจัดงานมอบรางวัลกํานันผู้ใหญ่บ้านยอดเยี่ยม และสําหรับในปี 2560มีกํานันผู้ใหญ่บ้านยอดเยี่ยมที่ได้รับการคัดเลือกจากทุกจังหวัดทั่วประเทศ ซึ่งกระทรวงมหาดไทยได้ประกาศผลการพิจารณาคัดเลือกผู้ได้รับรางวัลกํานันผู้ใหญ่บ้านยอดเยี่ยมจํานวนทั้งสิ้น263 รางวัลแบ่งเป็นรางวัลกํานันยอดเยี่ยมจํานวน131รายและผู้ใหญ่บ้านยอดเยี่ยมจํานวน132 ราย
โอกาสนี้ รัฐมนตรีว่าการกระทรวงมหาดไทยได้กล่าวแสดงความยินดีกับกํานันผู้ใหญ่บ้านที่ได้รับรางวัล และให้โอวาท โดยกล่าวว่า ขอให้ท่านทั้งหลายช่วยกันสร้างศรัทธาจากประชาชนให้เกิดขึ้นกับสถาบันกํานัน ผู้ใหญ่บ้าน ที่ได้ยืนหยัดมาอย่างยาวนาน โดยการปฏิบัติหน้าที่อย่างมีศักดิ์ศรี ซื่อสัตย์ สุจริต ปฏิบัติตนให้เป็นแบบอย่างที่ดีและเป็นที่พึ่งให้กับประชาชนในตําบล หมู่บ้าน ได้อย่างแท้จริง สถาบันกํานัน ผู้ใหญ่บ้าน จะเป็นที่ยอมรับหรือได้รับศรัทธามากน้อยเพียงใดขึ้นอยู่กับการทุ่มเทกําลังกายกําลังใจในการบําบัดทุกข์บํารุงสุขให้กับประชาชนเป็นสําคัญ
สุดท้าย รัฐมนตรีว่าการกระทรวงมหาดไทย กล่าวเพิ่มเติมว่า ในปีที่ผ่านมา ต้องขอขอบคุณทุกท่านที่ได้เสียสละทุ่มเทในการขับเคลื่อนการปฏิบัติงานตามนโยบายสําคัญของรัฐบาล และกระทรวงมหาดไทยให้สําเร็จลุล่วงเกิดประโยชน์ และเป็นผลดีต่อพี่น้องประชาชน โดยใช้กลไกการปฏิบัติภารกิจหน้าที่ตามแนวทาง “ประชารัฐ” ที่ก่อให้เกิดความร่วมมือระหว่างภาคราชการ เอกชน และประชาสังคม จนสามารถขับเคลื่อนไปสู่การปฏิบัติให้บังเกิดผลสัมฤทธิ์อย่างเป็นรูปธรรม เพื่อเป็นกําลังสําคัญของกระทรวงมหาดไทยในการพัฒนาตําบล หมู่บ้าน อย่างมั่นคง และยั่งยืนสืบไป.
ครั้งที่111/2560
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม หารือร่วมกับ Mr. Nafis (Peter) Ahmed SVP, ASIA PROJECT STRATEGY AND DEVELOPMENT Ms. Winnie Lau EVP, HEAD OF PRODUCTION
วันศุกร์ที่ 26 มิถุนายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม หารือร่วมกับ Mr. Nafis (Peter) Ahmed SVP, ASIA PROJECT STRATEGY AND DEVELOPMENT Ms. Winnie Lau EVP, HEAD OF PRODUCTION
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม หารือร่วมกับ Mr. Nafis (Peter) Ahmed SVP, ASIA PROJECT STRATEGY AND DEVELOPMENT Ms. Winnie Lau EVP, HEAD OF PRODUCTION, EAST AND SOUTHEAST ASIA
วันที่ ๒๖ มิถุนายน ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่การกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม หารือร่วมกับ Mr. Nafis (Peter) Ahmed SVP, ASIA PROJECT STRATEGY AND DEVELOPMENT Ms. Winnie Lau EVP, HEAD OF PRODUCTION, EAST AND SOUTHEAST ASIA นายกุลเทพ นฤหล้า Chief Operating Officer, Benetone Films Production Company ที่ปรึกษาบริษัท SK Global และผู้แทนบริษัท SK Global ประจําประเทศไทย ซึ่งได้รับสิทธิ์ทําชีรีส์เรื่อง "หมูป่า" โดยความร่วมมือกับ Netflix ในการใช้เรื่องราวชีวิตของผู้ประสบภัยทั้ง ๑๓ คน (Life Rights) ในการผลิตซีรีส์ เพื่อรับฟังรายงานความคืบหน้าการจัดทําซีรีส์ และขั้นตอนการดําเนินงานการสร้างซีรีส์ โดยมี นายประสพ เรียงเงิน ผู้ตรวจราชการกระทรวงวัฒนธรรม และผู้แทนหน่วยงานที่เกี่ยวข้อง เข้าร่วมรับฟัง ณ ห้องรับรองชั้น ๗ กระทรวงวัฒนธรรม
รัฐบาลไทย-ข่าวทำเนียบรัฐบาล-"ยุติธรรม" พิจารณาร่าง MOU การคุ้มครองสิทธิและเสรีภาพของประชาชน
วันศุกร์ที่ 20 เมษายน 2561
"ยุติธรรม" พิจารณาร่าง MOU การคุ้มครองสิทธิและเสรีภาพของประชาชน
นางกรรณิการ์ แสงทอง รองปลัดกระทรวงยุติธรรม เป็นประธานการประชุมหารือร่างบันทึกข้อตกลงความร่วมมือ (MOU) การดําเนินงานคุ้มครองสิทธิและเสรีภาพของประชาชน
ในวันพฤหัสบดีที่ ๑๙ เมษายน ๒๕๖๑ เวลา ๑๓.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมหารือร่างบันทึกข้อตกลงความร่วมมือ (MOU)
การดําเนินงานคุ้มครองสิทธิและเสรีภาพของประชาชน
เพื่อพิจารณาร่างบันทึกข้อตกลงดังกล่าว โดยจะมีการลงนาม MOU ระหว่างกระทรวงยุติธรรม
และสํานักงานคณะกรรมการคุ้มครองผู้บริโภค (สคบ.) ในวันที่ ๓๐ เมษายน ๒๕๖๑
พร้อมทั้งหารือเกี่ยวกับแนวทางการเชื่อมโยงข้อมูลระหว่างหน่วยงานหลังการลงนาม MOU ดังกล่าว
โดยมีผู้แทนจากหน่วยงานที่เกี่ยวข้องเข้าร่วมประชุมฯ
ณ ห้องประชุมสํานักนโยบายและยุทธศาสตร์ กระทรวงยุติธรรม ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รองปลัดกระทรวงยุติธรรม กล่าวว่า กระทรวงยุติธรรม และสํานักงานคณะกรรมการคุ้มครองผู้บริโภค
ได้ตระหนักถึงความสําคัญของการคุ้มครองสิทธิและเสรีภาพของประชาชน และความเป็นธรรม
ในการคุ้มครองสิทธิของประชาชนผู้บริโภคให้ได้รับความเป็นธรรม
และความปลอดภัยจากการใช้สินค้าและบริการ
จึงมีแนวคิดจัดทํา MOU ดังกล่าวขึ้น เพื่อประสานความร่วมมือในการให้ความช่วยเหลือประชาชน
ให้เข้าถึงกระบวนการยุติธรรม สร้างการรับรู้ ส่งเสริมสนับสนุน เผยแพร่ ให้ประชาชนมีความรู้เรื่องกฎหมายเกี่ยวกับการคุ้มครองสิทธิและเสรีภาพของประชาชนผู้บริโภค
รวมทั้งเชื่อมโยงและแลกเปลี่ยนระบบฐานข้อมูลที่เกี่ยวข้องกับการให้บริการประชาชน
รัฐบาลไทย-ข่าวทำเนียบรัฐบาล-รมว.พม. เป็นประธานในพิธีลงนามบันทึกความร่วมมือ (MOU) ว่าด้วยการส่งเสริมความรู้ และสิทธิประโยชน์ด้านการประกันภัย ระหว่างกระทรวง พม. กับ คปภ.
วันจันทร์ที่ 4 กันยายน 2560
รมว.พม. เป็นประธานในพิธีลงนามบันทึกความร่วมมือ (MOU) ว่าด้วยการส่งเสริมความรู้ และสิทธิประโยชน์ด้านการประกันภัย ระหว่างกระทรวง พม. กับ คปภ.
รมว.พม. เป็นประธานในพิธีลงนามบันทึกความร่วมมือ (MOU) ว่าด้วยการส่งเสริมความรู้ และสิทธิประโยชน์ด้านการประกันภัย ระหว่างกระทรวง พม. กับ คปภ. เพื่อเสริมสร้างหลักประกันและความมั่นคงในชีวิตสําหรับกลุ่มคนพิการ เด็ก และเยาวชน
วันนี้ (4 ก.ย. 60) เวลา 14.00 น. ณ ห้องประชุมชั้น 2 สถาบันวิทยาการประกันภัยระดับสูง สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) เขตจตุจักร กรุงเทพฯ นายณรงค์ คงคํา โฆษกกระทรวง การพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวง การพัฒนาสังคมและความมั่นคงของมนุษย์ (รมว.พม.)เป็นประธานในพิธีลงนามความร่วมมือบันทึกข้อตกลง (MOU) ว่าด้วย การส่งเสริมความรู้และสิทธิประโยชน์ด้านการประกันภัย ระหว่างกระทรวงการพัฒนาสังคมและความมั่นคง ของมนุษย์ (พม.) กับสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) โดยมีวัตถุประสงค์เพื่อเสริมสร้างความรู้ความเข้าใจเกี่ยวกับการประกันภัยให้กับคนพิการ เด็กและเยาวชน เจ้าหน้าที่ และบุคคลกร ที่เกี่ยวข้อง ได้ตระหนักถึงคุณค่าและคุณประโยชน์ของการสร้างหลักประกันความมั่นคงในชีวิตและทรัพย์สินให้กับ ตนเองและครอบครัว โดยใช้ระบบประกันภัยเป็นเครื่องมือในการบริหารความเสี่ยง อันเป็นการส่งเสริมให้ประชาชน มีคุณภาพชีวิตที่ดีขึ้น
พลตํารวจเอก อดุลย์กล่าวว่า กระทรวง พม. มีภารกิจหลักสําคัญในการพัฒนาคนและสังคมให้มีคุณภาพ อย่างมีศักยภาพ และมีภูมิคุ้มกันต่อการเปลี่ยนแปลง ตลอดจนสร้างเสริมเครือข่ายจากทุกภาคส่วนในการมีส่วนร่วม พัฒนาสังคม และจัดระบบสวัสดิการที่เหมาะสมกับบริบทของประเทศไทย เพื่อให้ประชาชนมีหลักประกัน และมีความมั่นคงในชีวิต โดยเฉพาะกลุ่มคนพิการ ซึ่งปัจจุบันมีคนพิการทั่วประเทศจํานวน 1.8 ล้านคน รวมถึงกลุ่มเด็กและเยาวชนจํานวน 22 ล้านคน
พลตํารวจเอก อดุลย์กล่าวต่อไปว่า สําหรับการลงนามในความร่วมมือบันทึกข้อตกลง (MOU) ในวันนี้ นับเป็นโอกาสสําคัญที่สํานักงาน คปภ. ได้มีการจัดทํากรมธรรม์ประกันภัยอุบัติเหตุเพื่อคนพิการรายย่อย รวมถึงกรมธรรม์สําหรับเด็กและเยาวชน ที่จะทําให้กลุ่มเป้าหมายภายใต้การดูแลของกระทรวง พม. ได้เข้าถึงความรู้และสิทธิประโยชน์ ในการประกันภัยมากยิ่งขึ้น อีกทั้งจะเป็นการคุ้มครองและสร้างหลักประกันในการดํารงชีวิตอย่างมีคุณภาพที่ดีต่อไป
"ทั้งนี้ กระทรวง พม. ขอขอบคุณภาคีเครือข่ายทุกภาคส่วน โดยเฉพาะภาคธุรกิจประกันภัย ที่เข้ามามีส่วนร่วม ในรูปแบบกลไกประชารัฐในครั้งนี้ นับเป็นจุดเริ่มที่สําคัญของการพัฒนาคุณภาพชีวิตคนพิการ รวมถึงเด็กและเยาวชน ให้มีคุณภาพชีวิตที่ดี สามารถเข้าถึงสิทธิต่างๆ อย่างเท่าเทียมและทั่วถึงในสังคม เพื่อร่วมเป็นพลังสําคัญในการขับเคลื่อนการพัฒนาสังคมและประเทศชาติต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมเป็นวิทยากรพิเศษ งานสัมมนาผู้ลงทุนสถาบันระดับนานาชาติ  Thailand Focus 2018 : The Future is Now
วันพุธที่ 29 สิงหาคม 2561
รัฐมนตรีฯ อุตตม ร่วมเป็นวิทยากรพิเศษ งานสัมมนาผู้ลงทุนสถาบันระดับนานาชาติ  Thailand Focus 2018 : The Future is Now
นายอุตตม สาวนายน รัฐมนตรีว่าการกระทรวงอุตสาหกรรม ร่วมเป็นวิทยากรพิเศษ งานสัมมนาผู้ลงทุนสถาบันระดับนานาชาติ Thailand Focus 2018 : The Future is Now  ณ โรงแรม แกรนด์ ไฮแอท เอราวัณ กรุงเทพฯ
วันนี้ (29 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ร่วมเป็นวิทยากรพิเศษ งานสัมมนา
ผู้ลงทุนสถาบันระดับนานาชาติ Thailand Focus 2018 : The Future is Now โดยมี นายสมคิด จาตุศรีพิทักษ์
รองนายกรัฐมนตรี และนายกอบศักดิ์ ภูตระกูล รัฐมนตรีประจําสํานักนายกรัฐมนตรี ร่วมเป็นวิทยากร
โดยมี นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย ให้การต้อนรับ
ณ โรงแรม แกรนด์ ไฮแอท เอราวัณ กรุงเทพฯ
สําหรับงาน Thailand Focus 2018 : The Future is Now จัดโดย ตลาดหลักทรัพย์แห่งประเทศไทย
เป็นการนําเสนอจุดเด่นของประเทศไทยในด้าน Well-being Economy และพร้อมในการเป็นแหล่งระดมทุน
สําหรับโครงสร้างพื้นฐานขนาดใหญ่ของประเทศ ตลอดจนการขยายกิจการของบริษัทไทยทั้งในประเทศและต่างประเทศ
การเชื่อมโยงและเป็นแหล่งทุนสําหรับภูมิภาคโดยเฉพาะ CLMV โดยจุดเด่นของงาน Thailand Focus
คือการที่ผู้ลงทุนสถาบันได้รับฟังนโยบายแนวทางในการขับเคลื่อนเศรษฐกิจจากภาครัฐ
เพื่อนําเสนอและแลกเปลี่ยนมุมมองการดําเนินธุรกิจในเชิงลึก
รัฐบาลไทย-ข่าวทำเนียบรัฐบาล-รมว.สธ.ลงพื้นที่โดยไม่แจ้งล่วงหน้าในโรงพยาบาลงบประมาณจำกัด แนะยึดหลัก “ศาสตร์พระราชา” เป็นหลักบริหาร
วันพฤหัสบดีที่ 23 พฤศจิกายน 2560
รมว.สธ.ลงพื้นที่โดยไม่แจ้งล่วงหน้าในโรงพยาบาลงบประมาณจํากัด แนะยึดหลัก “ศาสตร์พระราชา” เป็นหลักบริหาร
รัฐมนตรีว่าการกระทรวงสาธารณสุข ลงพื้นที่โดยไม่แจ้งล่วงหน้าเพื่อรับทราบปัญหาและหาทางช่วยเหลือสนับสนุนให้โรงพยาบาลที่มีงบประมาณจํากัด ยึดหลัก “ศาสตร์พระราชา” ของพระบาทสมเด็จพระเจ้าอยู่หัวรัชกาลที่ 9
โดยเฉพาะหลักของเศรษฐกิจพอเพียง เพื่อให้แต่ละโรงพยาบาลสามารถพึ่งพาตนเองได้
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลสุขสําราญ จังหวัดระนอง โรงพยาบาลคุระบุรีชัยพัฒน์โรงพยาบาลส่งเสริมสุขภาพตําบลทุ่งรักชัยพัฒน์และโรงพยาบาลตะกั่วป่า จังหวัดพังงา ว่า การลงพื้นที่ตรวจเยี่ยมในครั้งนี้ ไม่ได้แจ้งล่วงหน้าเพื่อรับทราบปัญหาและสถานการณ์ที่แท้จริงของพื้นที่ ทุกแห่งที่มาตรวจเยี่ยมมีปัญหาเรื่องงบประมาณจํากัด เนื่องจากแต่ละแห่งมีประชากรน้อย งบประมาณที่ได้รับการจัดสรรรายหัวจึงน้อยไปด้วย การแก้ปัญหาในเรื่องนี้ กระทรวงสาธารณสุขได้ร่วมกับสํานักงานหลักประกันสุขภาพแห่งชาติ จัดสรรงบประมาณสนับสนุนเพิ่มเติมให้ทุกปี เพื่อให้โรงพยาบาลดําเนินการไปได้
"ไม่มีรัฐบาลใดในโลกที่สามารถจะจัดสรรงบประมาณสนับสนุนให้เพียงพอ ตามที่แต่ละโรงพยาบาลต้องการได้ทุกอย่าง แต่ละหน่วยงานต้องเพิ่มการบริหารจัดการที่ดี ใช้ทรัพยากรที่อยู่อย่างคุ้มค่า โดยยึดหลักศาสตร์พระราชาของพระบาทสมเด็จพระเจ้าอยู่หัวรัชกาลที่ 9 โดยเฉพาะหลักของเศรษฐกิจพอเพียง ให้สามารถพึ่งพาตนเองได้ โดยการเป็นโรงพยาบาลที่มากกว่าโรงพยาบาล (More than a hospital) ด้วยการเพิ่มการมีส่วนร่วมของชุมชน การใช้พื้นที่ให้เกิดประโยชน์สูงสุด” ศ.คลินิก เกียรติคุณ นพ.ปิยะสกล กล่าว
สําหรับแนวทางในการพึ่งพาตนเองของโรงพยาบาลนั้น สามารถดําเนินการได้หลายอย่างขึ้นกับบริบทของแต่ละพื้นที่ เช่น ปลูกผักปลอดสารพิษเพื่อใช้ในโรงพยาบาล การปรับปรุงห้องพิเศษ การพัฒนาศักยภาพให้โรงพยาบาลชุมชนสามารถให้บริการการรองรับดูแลผู้ป่วยพักฟื้นได้ หรือการขยายบริการพิเศษสําหรับนักท่องเที่ยวในพื้นที่แหล่งท่องเที่ยวสําคัญ เพื่อเพิ่มรายได้ให้กับโรงพยาบาล เป็นการช่วยเสริมเศรษฐกิจการท่องเที่ยวของพื้นที่อีกทางหนึ่งด้วย ทั้งนี้ ขอให้บุคลากรทุกคนมีความสามัคคี ปฏิบัติหน้าที่ด้วยความเสียสละอดทนเพื่อประโยชน์ของประชาชน และที่สําคัญคือ โรงพยาบาลทุกแห่งต้องสะอาดและมีสิ่งแวดล้อมที่ดีตามหลัก CLEAN and GREEN hospital แม้โรงพยาบาลอาจจะเก่าแต่จะต้องสะอาดอยู่เสมอ
**************************** 23 พฤศจิกายน 2560
รัฐบาลไทย-ข่าวทำเนียบรัฐบาล-นายอูลริค ซาเกา (Mr. Ulrich Zachau) ผู้อำนวยการธนาคารโลกฯ และคณะวิจัยการจัดลำดับความยาก - ง่ายในการประกอบธุรกิจ เข้าเยี่ยมคารวะ รองนายกรัฐมนตรี
วันจันทร์ที่ 21 พฤษภาคม 2561
นายอูลริค ซาเกา (Mr. Ulrich Zachau) ผู้อํานวยการธนาคารโลกฯ และคณะวิจัยการจัดลําดับความยาก - ง่ายในการประกอบธุรกิจ เข้าเยี่ยมคารวะ รองนายกรัฐมนตรี
นายอูลริค ซาเกา (Mr. Ulrich Zachau) ผู้อํานวยการธนาคารโลก (World Bank) ประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิก และคณะวิจัยการจัดลําดับความยาก - ง่ายในการประกอบธุรกิจ เข้าเยี่ยมคารวะ รองนายกรัฐมนตรี (นายวิษณุ เครืองาม)
วันนี้ (16 พฤษภาคม 2561) เวลา 10.30 น. นายอูลริค ซาเกา (Mr. Ulrich Zachau) ผู้อํานวยการธนาคารโลก (World Bank) ประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิก และคณะวิจัยการจัดลําดับความยาก - ง่ายในการประกอบธุรกิจ เข้าเยี่ยมคารวะ รองนายกรัฐมนตรี (นายวิษณุ เครืองาม) ในโอกาสเยือนประเทศไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีที่ได้พบกับผู้อํานวยการธนาคารโลกฯ และคณะวิจัย อีกครั้ง โดยการหารือเมื่อปีที่แล้วธนาคารโลกได้ให้ข้อแนะนําที่เป็นประโยชน์ในการแก้ไขปัญหา และอุปสรรคของการดําเนินธุรกิจในไทย ส่งผลให้อันดับความยาก-ง่ายในการประกอบธุรกิจของไทย ประจําปี 2561 อยู่อันดับที่ 26 ดีขึ้น 20 อันดับที่ 46 ในปี 2560 จากทั้งหมด 190 ประเทศ
ผู้อํานวยการธนาคารโลกฯ แสดงความขอบคุณรองนายกรัฐมนตรีที่ให้โอกาสพบปะในวันนี้ ชื่นชมการดําเนินการ และการปฏิรูปของของรัฐบาลไทย จึงเป็นส่วนทําให้มีการปรับลําดับของการจัดอันดับความยาก - ง่ายในการประกอบ ธุรกิจประจําปี 2561 ของไทย
ทั้งนี้ ผู้อํานวยการธนาคารโลกฯ ได้แสดงความพอใจในภาพรวมของการดําเนินงานของรัฐบาลไทย และได้ใช้โอกาสนี้แลกเปลี่ยนความคิดเห็นเกี่ยวกับ การดําเนินการปรับปรุงและพัฒนากฎหมายหลักประกันทางธุรกิจ (Business Security Act) และการบูรณาการด้านการจัดเก็บและการเผยแพร่ผลการพิจารณาคดีผ่านสื่ออิเล็กทรอนิกส์ โดยเฉพาะคดีพาณิชย์
โอกาสนี้รองนายกรัฐมนตรีกล่าวว่ารัฐบาลได้มีการยกร่างกฎหมายดังกล่าว และจะมีการรับฟังความคิดเห็นของประชาชนในช่วงเดือนมิถุนายน 2561 นอกจากนี้ยังกล่าวว่าการปฏิรูปกฎหมายเป็นหนึ่งในวาระการปฏิรูปที่สําคัญของไทย เพื่อปรับปรุงและให้สอดคล้องกับมาตรฐานสากล ซึ่งในช่วงท้ายผู้อํานวยการธนาคารโลกฯ กล่าวขอบคุณที่รัฐบาลไทยเข้าใจ และให้ความสําคัญในการปฏิรูปกฎหมาย ทั้งนี้รองนายกรัฐมนตรียินดีที่จะรับฟังข้อเสนอแนะจากธนาคารโลก ในการปรับปรุงและแก้ไขปัญหาต่างๆ
รัฐบาลไทย-ข่าวทำเนียบรัฐบาล-กรมพัฒนาสังคมและสวัสดิการชี้แจง การจัดสวัสดิการให้ความช่วยเหลือแก่ประชาชน ที่ประสบปัญหาความเดือดร้อน
วันอังคารที่ 21 พฤศจิกายน 2560
กรมพัฒนาสังคมและสวัสดิการชี้แจง การจัดสวัสดิการให้ความช่วยเหลือแก่ประชาชน ที่ประสบปัญหาความเดือดร้อน
อธิบดีกรมพัฒนาสังคมและสวัสดิการชี้แจง การจัดสวัสดิการให้ความช่วยเหลือแก่ประชาชนที่ประสบปัญหาความเดือดร้อน แบ่งเป็นกลุ่มผู้ที่มีปัญหาสถานะทางทะเบียนเป็นหนึ่งในกลุ่มเป้าหมาย ตาม พรบ.คุ้มครองคนไร้ที่พึ่ง พ.ศ.2557 และกลุ่มเป้าหมายที่ไม่มีบัตรประชาชน
วันที่ 20 พ.ย. 2560 นางนภา เศรษฐกร อธิบดีกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ (พม.) ชี้แจงกรณีที่นายสุชิน เอี่ยมอินทร์ นายกสมาคมคนไร้บ้าน ระบุ คนไร้บ้านยังมีข้อจํากัดเรื่องสิทธิ์ต่าง ๆ จากรัฐบาล ไม่ว่าจะที่อยู่อาศัย หรือด้านสุขภาพและต้องการให้รัฐบาลจัดตั้งกองทุนเพื่อกลุ่มคนไร้บ้าน โดยสะท้อนความคิดเห็นจากคนไร้บ้านผ่านเวทีเสวนา Greeting For The Homeless : เพื่อสิทธิ์ เพื่อชีวิต คนไร้บ้านที่ต้องการให้ภาครัฐแก้ปัญหาอย่างหลากหลาย นั้น
กรมพัฒนาสังคมและสวัสดิการ ขอชี้แจงว่า กรมฯ เป็นหน่วยงานรัฐในการจัดสวัสดิการให้ความช่วยเหลือแก่ประชาชนที่ประสบปัญหาความเดือดร้อน โดยกลุ่มผู้ที่มีปัญหาสถานะทางทะเบียนเป็นหนึ่งในกลุ่มเป้าหมาย ตาม พรบ.คุ้มครองคนไร้ที่พึ่ง พ.ศ. 2557 ซึ่งมีกระบวนการพัฒนาสถานะทางทะเบียนในแต่ละด้าน ประกอบด้วย
1) ด้านที่พักอาศัย มีหน่วยงานให้บริการคนไร้ที่พึ่ง ได้แก่ สถานคุ้มครองคนไร้ที่พึ่ง 11 แห่ง ศูนย์คุ้มครองคนไร้ที่พึ่ง ครอบคลุม 77 จังหวัด โดยมิเลือกปฏิบัติ
2) ด้านการสืบหาข้อมูลทางการทะเบียนจะดําเนินการตรวจสอบสถานะบุคคล หากพบว่าอาจเป็นบุคคลสัญชาติไทย จะสืบค้นเอกสาร ติดตามพยานบุคคลรับรองเพื่อคืนสิทธิความเป็นคนไทย ทั้งนี้หากไม่พบข้อมูลใด ๆ จะประสานกรมการปกครอง จัดทําประวัติทะเบียนผู้ไม่มีสถานะทางทะเบียน เพื่อให้ได้สิทธิในด้านต่าง ๆ ตามหลักสิทธิมนุษยชน
3) ด้านคําปรึกษาแนะนําด้านสิทธิสวัสดิการ บริการในภารกิจ และประสานส่งต่อหน่วยงานที่เกี่ยวข้อง ซึ่งปัจจุบันมีการดําเนินการในเรื่องสถานะทางทะเบียนให้แก่คนไร้ที่พึ่ง ร่วมกับภาคีเครือข่าย จํานวน 141 คน และอยู่ระหว่างดําเนินการ 936 คน
สําหรับการดูแลกลุ่มเป้าหมายที่ไม่มีบัตรประชาชน กรมพัฒนาสังคมและสวัสดิการดําเนินการ 2 ส่วนหลัก ดังนี้
1. การช่วยเหลือเฉพาะหน้า ซึ่งในปีงบประมาณ 2560 ได้ให้เงินอุดหนุน 327,160 ราย และจัดหาที่อยู่อาศัยชั่วคราวในศูนย์คุ้มครองคนไร้ที่พึ่ง 2,005 ราย รวมถึงการประสานขอยกเว้นค่ารักษาพยาบาลในกรณีไม่มีบัตรประชาชน และดําเนินการสํารวจข้อมูลกลุ่มเป้าหมายภายใต้ “ โครงการตําบลต้นแบบห่วงใยไม่ทอดทิ้งกัน” เพื่อให้การช่วยเหลือเชิงรุกต่อไป
2. จัดทํา MOU ร่วมกับสถาบันนิติวิทยาศาสตร์ เพื่อพิสูจน์อัตลักษณ์บุคคล สําหรับใช้เป็นหลักฐานประกอบการจัดทําฐานข้อมูลทะเบียนรายบุคคล ติดตามหาญาติ และวางแผนการคุ้มครอง รวมทั้งประสานผู้จัดการแผนงานพัฒนาองค์ความรู้ฯ คนไร้บ้าน สถาบันวิจัยสังคม จุฬาลงกรณ์มหาวิทยาลัย และ สปสช. หารือแนวทางการให้สิทธิสุขภาพกับคนไร้ที่พึ่งที่ไม่มีสถานะทางทะเบียน
3. การพัฒนาศักยภาพ โดยส่งเสริมการประกอบอาชีพและมีรายได้ ซึ่งสามารถทํางานในสถานประกอบการแล้ว 60 คน ทํางานแบบไปเช้าเย็นกลับ 216 คน พัฒนากลุ่มเป้าหมายในสถานคุ้มครองคนไร้ที่พึ่งภายใต้โครงการธัญบุรีโมเดล 800 คน
นอกจากนี้ ยังมีการใช้กลไกประชารัฐ เพื่อยกระดับผลิตภัณฑ์และสร้างตราของสินค้าที่เกิดจากฝีมือของกลุ่มเป้าหมาย และหาช่องทางการจัดจําหน่ายเพื่อให้เกิดรายได้อย่างยั่งยืน
----------------------------
รัฐบาลไทย-ข่าวทำเนียบรัฐบาล-กรมสรรพากรชี้แจงการใช้สิทธิลดหย่อนภาษีเงินได้บุคคลธรรมดา ปีภาษี 2561
วันพฤหัสบดีที่ 10 มกราคม 2562
กรมสรรพากรชี้แจงการใช้สิทธิลดหย่อนภาษีเงินได้บุคคลธรรมดา ปีภาษี 2561
ตามที่มีการเผยแพร่ข่าวในสื่อสังคมออนไลน์ เรื่อง ผู้บริจาคจะต้องมีการลงทะเบียนผ่านระบบบริจาคอิเล็กทรอนิกส์ (e-Donation) กับกรมสรรพากรเท่านั้น จึงจะสามารถใช้สิทธิลดหย่อนภาษี ตั้งแต่วันที่ 1 มกราคม 2562 เป็นต้นไป นั้น
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร ได้ชี้แจงเกี่ยวกับกรณีดังกล่าวว่า
1. ผู้บริจาคสามารถใช้สิทธิลดหย่อนภาษีสําหรับการบริจาคให้แก่ ศาสนสถาน โรงพยาบาล องค์กรสาธารณกุศลอื่นๆ ได้ตามปกติ โดยไม่จําเป็นต้องมีการลงทะเบียนกับกรมสรรพากร หรือต้องเป็น การบริจาคผ่านระบบ e-Donation เพื่อสามารถใช้สิทธิลดหย่อนภาษี อย่างไรก็ตาม การบริจาคผ่านระบบ e-Donation จะเพิ่มความสะดวกให้กับผู้บริจาค โดยไม่ต้องเก็บเอกสารหลักฐานการบริจาค และสามารถตรวจสอบข้อมูลการบริจาคได้ตลอด 24 ชม. ผ่านทาง www.rd.go.th
2. กรณีการบริจาคให้แก่สถานศึกษา หากผู้บริจาคที่เป็นบุคคลธรรมดาประสงค์จะนําเงินมาหักลดหย่อนเป็นจํานวนสองเท่า จะต้องเป็นการบริจาคผ่านระบบ e – Donation เท่านั้น เริ่มบังคับใช้สําหรับการบริจาคตั้งแต่วันที่ 1 มกราคม ถึงวันที่ 31 ธันวาคม พ.ศ. 2562
3. รายการลดหย่อนภาษีเงินได้บุคคลธรรมดาอื่นๆ เช่น LTF/RMF เบี้ยประกันชีวิต ดอกเบี้ยเพื่อซื้อที่อยู่อาศัย ผู้เสียภาษียังสามารถใช้สิทธิลดหย่อนภาษีได้ตามปกติ ยกเว้นการลดหย่อนเบี้ยประกันสุขภาพ ซึ่งผู้เอาประกันสุขภาพต้องยินยอมให้บริษัทประกันส่งข้อมูลค่าเบี้ยประกันสุขภาพให้กรมสรรพากรในรูปแบบข้อมูลอิเล็กทรอนิกส์ จึงจะสามารถใช้สิทธิลดหย่อนภาษีได้
สรุปการใช้สิทธิลดหย่อนภาษีเงินได้บุคคลธรรมดา ปีภาษี 2561
รายการลดหย่อนภาษีเงินได้บุคคลธรรมดา  เอกสาร/หลักฐานในการใช้สิทธิลดหย่อนภาษี
ผ่านทางอิเล็กทรอนิกส์  ผ่านระบบ e-Donation  กระดาษ
1. การบริจาคให้ศาสนสถาน โรงพยาบาล และองค์กรสาธารณกุศลอื่น ๆ   /  /
2. รายการลดหย่อนอื่นๆ เช่น LTF/RMF เบี้ยประกันชีวิต ดอกเบี้ยเพื่อซื้อ
ที่อยู่อาศัย ค่าฝากครรภ์และคลอดบุตร มาตรการภาษีเพื่อส่งเสริมเกษตร
ชุมชน และทุนมนุษย์ (ยาง,หนังสือ,OTOP) เป็นต้น     /
3. การบริจาคให้สถานศึกษา*    / (ลดหย่อน 2 เท่า)  / (ลดหย่อน 1 เท่า)
4. เบี้ยประกันสุขภาพ  /
หมายเหตุ : การลดหย่อนภาษีสําหรับการบริจาคให้สถานศึกษาตามข้อ 2 คณะรัฐมนตรีมีมติเห็นชอบ เมื่อวันที่ 18 ธันวาคม 2561
ทั้งนี้ หากมีข้อสงสัยสอบถามข้อมูลได้ที่สํานักงานสรรพากรพื้นที่ทั่วประเทศ หรือศูนย์สารนิเทศสรรพากร โทร.1161
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)